Grutta famosa
(Ulassa mese e Lampadas 2005)

Ulassa, as’una Grutta ch’est famosa
Remota dae epoca lontana
Dae rezente illuminada l’ana
E la bisitad Zente numerosa.

Deo l’amento ‘e candu fit buiosa
Daiada una sensazione istrana
Tando gia fidi una grutta arcana
Originale e misteriosa.

Cantu ‘oltas, a lughe de candela,
L’apo girada pensende a s’istoria
De Ulisse, s’isposu ‘e Penelope,

Girende de sa grutta in sa carrela,
In cuss’iscuru tentu apo timoria
De m’idere de fronte su Ciclope